21.8.2023
RO
Jurnalul Oficial al Uniunii Europene
C 296/43
Acțiune introdusă la 7 iulie 2023 – Galenica/EUIPO – EvivaMed Distribution (VIVORA) (Cauza T-373/23) (2023/C 296/48) Limba în care a fost formulată acțiunea: germana Părțile Reclamantă: Galenica (Berna, Elveția) (reprezentanți: C.
Tenkhoff și T. Herzog, avocați) Pârât: Oficiul Uniunii Europene pentru Proprietate Intelectuală (EUIPO) Cealaltă parte din procedura care s-a aflat pe rolul camerei de recurs: EvivaMed Distribution GmbH (Wenzenbach, Germania)
Datele privind procedura în fața EUIPO Solicitantul mărcii în litigiu: cealaltă parte din procedura care s-a aflat pe rolul camerei de recurs Marca în litigiu: cererea de înregistrare a mărcii Uniunii Europene verbale VIVORA – Cererea nr.
18 255 604 Procedura care s-a aflat pe rolul EUIPO: procedură de opoziție Decizia atacată: Decizia Camerei întâi de recurs a EUIPO din 26 aprilie 2023 în cauza R 1556/2022-1
Concluziile Reclamanta solicită Tribunalului: — anularea în parte și, dacă este cazul, modificarea deciziei atacate în măsura în care prin aceasta se respinge acțiunea pentru următoarele produse: Clasa 9: Software informatic și hardware informatic pentru scopuri medicale și de diagnostic, în special în domeniul diabetului; Software informatic destinat utilizării la evaluarea, verificarea și administrarea datelor medicale, în special în domeniul diabetului; Software informatic și hardware informatic în legătură cu aparate și dispozitive medicale și hardware suplimentar, în special destinate utilizării în domeniul bolilor endocrinologice și cardiovasculare, precum și accesorii pentru produsele susmenționate, și anume asistenți digitali personali (PDA) și instrumente de buzunar, pentru stocarea datelor, cu mai multe funcții și orice fel de suporturi de date lizibile mecanic aferente prevăzute cu programe pentru utilizarea de către pacienți și doctori; Interfețe cu raze infraroșii pentru transferul comenzilor de la dispozitive și informațiilor de configurare de la un calculator personal la dispozitive medicale, în special glucometre, pompe de insulină și invers; Modeme pentru transferul datelor despre pacienți de la echipamente de diagnostic la o locație la distanță; Cabluri pentru conectarea calculatoarelor și accesoriilor de calculator cu aparate și instrumente medicale; Interconectare fără fir pe rază scurtă, în special pentru telefoane mobile, calculatoare și alte dispozitive electronice; Conexiuni IoT (GSM); Publicații electronice on-line descărcabile electronic.
Clasa 10: Canule; Inhalatoare; Seringi de unică folosință pentru injecții; Lanțete și aparate pentru lanțetă; Pompe pentru insulină și accesorii pentru acestea pentru îngrijire personală, și anume cartușe din sticlă și din plastic, seturi de umplere a cartușelor, catetere, seturi de infuzie și tuburi, ace tip stilou, seringi de unică folosință, adaptoare, fiole și dispozitive de umplere; — obligarea EUIPO la plata cheltuielilor de judecată aferente prezentei proceduri, inclusiv a celor aferente procedurii în fața camerei de recurs.
Motivul invocat — Încălcarea articolului 8 alineatul (1) litera (b) din Regulamentul (UE) 2017/1001 al Parlamentului European și al Consiliului.